Cuneiform Tablet Kt 94/k 1293 (AKT 6c 575)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na en-na-sú-in ú a-lá-ḫi-im qí-bi₄-ma um-ma PUZUR₄-a-šur-ma 3 GÍN KÙ.BABBAR 2.5 GÍN KÙ.BABBAR 0.66666 ag-ri a-gu₅-ur-ma GÉME i-na wa-áš-ḫa-ni-a e-zi-ib-ma áš-pu-ur-šu-nu-tí-ma GÉME lá i-ta-ru-ú-ni-ší ú a-tù-nu ta-áš-ta-pu-a-ma a-na lá a-we-lim ta-áš-ku-na-ni áš-me-ma li-bi₄ im-ta-ra-aṣ i-na {d}UTU-ši ṭup-pì ta-ša-me-a-ni KÙ.BABBAR lu 5 GÍN ma-lá ta-le-e-a-ni gu₅-um-ra-ma GÉME li-it-ru-ni-ší KÙ.BABBAR ta-da-nam lá a-le-e a-na-kam ša e-ba-ru-tí-a lá a-dí-ší a-na en-na-sú-in qí-bi₄-ma lá kà-ta-kà-ma 2 <gap> a-kál 0.83333 ag-ra-am <gap>-ta-kà-ma e-gu₅-ra a-ḫi a-ta GÉME li-it-ru-ni-ší ḫa-dí ša ur-dí lá i-qá-be-ú